《次韵盖簿初春郊行》
宋代·汪晫

黯淡云初敛，霏微雨复晴。
烧痕回野色，禽语尽春声。
駃駃山泉溜，欣欣木叶荣。
杖藜村居酒，清似好官清。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。